google/wiki40b huggingface dataset:
अनुप्रयुक्त भाषाविज्ञान

जिस प्रकार सामान्य विज्ञान का व्यावहारिक पक्ष 'अनुप्रयुक्त विज्ञान' है, उसी प्रकार भाषाविज्ञान का व्यावहारिक पक्ष अनुप्रयुक्त भाषाविज्ञान (Applied linguistics) है। भाषासंबंधी मौलिक नियमों के विचार की नींव पर ही अनुप्रयुक्त भाषाविज्ञान की इमारत खड़ी होती है। संक्षेप में, इसका संबंध व्यावहारिक क्षेत्रों में भाषाविज्ञान के अध्ययन के उपयोग से है।

उपयोग

भाषाविज्ञान का सर्वाधिक उपयोग भाषाशिक्षण के क्षेत्र में किया जा रहा है। भाषा देशी हो या विदेशी, स्वयं सीखनी हो या दूसरों को सिखानी हो, सभी कार्यो के लिये भाषाविज्ञान का ज्ञान उपयोगी होता है। इस भाषाशिक्षण के अंतर्गत वास्तविक शिक्षण पद्धति और पाठ्य पुस्तकों की रचना, दोनों ही सम्मिलित हैं। इस कार्य के लिये तुलनात्मक वर्णनात्मक-भाषाविज्ञान और शब्दावली-अध्ययन से भरपूर सहायता मिल सकती है। विदेशी छात्रों को अँग्रजी, फ्रांसीसी, रूसी आदि भाषाओं की शिक्षा देने के लिए इंग्लैड, अमरीका, फ्रांस और रूस आदि देशों में व्यापक अनुसंधानकार्य हो रहा है।
आशु लिपि की व्यवस्थित पद्धति के निर्माण में शब्दावली अध्ययन की बड़ी उपादेयता है। टाइपराइटर के कीबोर्ड की क्रम-व्यवस्था में भी भाषाविज्ञान का ज्ञान आवश्यक है।
आज के युग में भाषाविज्ञान का महत्व इसलिये भी बढ़ रहा है कि उसका उपयोग भाषाशिक्षण के अतिरिक्त स्वचालित या यांत्रिक अनुवाद (automatic or machine translation) के क्षेत्र में भी बहुत ही लाभदायक सिद्ध हो रहा है। एक भाषा के सूचनापरक तथा वैज्ञानिक साहित्य का दूसी भाषा में मानव मस्तिष्क के अनुरूप ही इलेक्ट्रॉनिक कंप्यूटरों (परिकलन यंत्रों) की सहायता से अनुवाद कर देना दिन-प्रति-दिन अधिकाधिक संभव होता जा रहा है।
१८०६ ईसा पूर्व

१८०६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८०६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
द्रव्यमान

द्रव्यमान किसी पदार्थ का वह मूल गुण है, जो उस पदार्थ के त्वरण का विरोध करता है।
सरल भाषा में द्रव्यमान से हमें किसी वस्तु का वज़न और गुरुत्वाकर्षण के प्रति उसके आकर्षण या शक्ति का पता चलता है।
अनंत पई

अनंत पई (17 सितम्बर 1929, कार्कल, कर्नाटक — 24 फ़रवरी 2011, मुंबई), जो अंकल पई के नाम से लोकप्रिय थे, भारतीय शिक्षाशास्री और कॉमिक्स, ख़ासकर अमर चित्र कथा श्रृंखला, के रचयिता थे। इंडिया बुक हाउज़ प्रकाशकों के साथ 1967 में शुरू की गई इस कॉमिक्स शृंखला के ज़रिए बच्चों को परंपरागत भारतीय लोक कथाएँ, पौराणिक कहानियाँ और ऐतिहासिक पात्रों की जीवनियाँ बताई गईं। 1980 में टिंकल नामक बच्चों के लिए पत्रिका उन्होंने रंग रेखा फ़ीचर्स, भारत का पहला कॉमिक और कार्टून सिंडिकेट, के नीचे शुरू की। 1998 तक यह सिंडिकेट चला, जिसके वो आख़िर तक निदेशक रहे।
दिल का दौरा पड़ने से 24 फ़रवरी 2011 को शाम के 5 बजे अनंत पई का निधन हो गया।
आज अमर चित्र कथा सालाना लगभग तीस लाख कॉमिक किताबें बेचता है, न सिर्फ़ अंग्रेजी में बल्कि 20 से अधिक भारतीय भाषाओं में। 1967 में अपनी शुरुआत से लेकर आज तक अमर चित्र कथा ने 10 करोड़ से भी ज़्यादा प्रतियाँ बेची हैं। 2007 में अमर चित्र कथा ACK Media द्वारा ख़रीदा गया।

शुरुआती ज़िन्दगी और शिक्षा

कर्नाटक के कार्कल शहर में जन्मे अनंत के माता पिता का देहांत तभी हो गया था, जब वो महज दो साल के थे। वो 12 साल की उम्र में मुंबई आ गए। मुंबई विश्वविद्यालय से दो डिग्री लेने वाले पई का कॉमिक्स की तरफ़ रुझान शुरु से था लेकिन अमर चित्रकथा की कल्पना तब हुई, जब वो टाइम्स ऑफ इंडिया के कॉमिक डिवीजन से जुड़े।

कृतियाँ

बीरबल दि क्लैवर

रानी ऑफ झाँसी

झाँसी की रानी

टेल्स ऑफ शिव

कार्तिकेय

गणेश

एलीफेंन्टा

कृष्ण और शिशुपाल

ह्वेन सांग

राम शास्त्री

गुरू नानक

नहुष

श्रीरामकृष्ण

चन्द्रहास

गुरु तेगबहादुर

माँ दुर्गा की कहानियाँ

कृष्ण की कहानी

श्री रामकृष्ण

नल-दमयन्ती

हनुमान

महर्षि दयानंद

गणेश

विष्णु की कथाएँ

स्यमन्तक मणि

शिव पार्वती

लव-कुश

कार्तिकेय

कृष्ण और जरासन्ध

रुक्मिणी परिणय

न्यायप्रिय बीरबल

सम्राट अशोक

ध्रुव और अष्टावक्र

मददगार बीरबल

सुभाषचन्द्र बोस

विद्वान पंडित

जातक कथाएँ सियार की कथाएँ

हरिशचन्द्र

सती और शिव

बलराम की कथाएँ

प्रह्लाद

कुंभकर्ण

तानसेन

सोने की मुहरोंवाली थैली

हितोपदेश मित्रलाभ

महावीर

सुनहला नेवला

गुरु नानक

महावीर

आगे

गांधारी

दुर्गादास

आगे

जमसेतजी टाटा दि मैन हू सॉ टुमॉरो
मासाच्चो

मासाच्चो (Masaccio ; इतालवी उच्चारण : [maˈzattʃo] ; २१ दिसम्बर १४०२ - १४२८) इटली का चित्रकार था। इसे इतालीय चित्रकला का पुनरुद्धारक भी कह सकते हैं। इसकी अधिकांश रचनाएँ नष्ट हो चुकी हैं और जो बचा है वह अच्छी अवस्था में नहीं है।
मासाच्चो का जन्म २१ दिसम्बर १४०२ फलोरेंस के निकट एक गाँव में हुआ। इसकी प्रारम्भिक रचनाएँ - 'कुमारी संत ऐन और बालक' तथा 'कुमारी एन्थ्राोंड और दो संत'। इसका महत्वपूर्ण चित्र है- 'आदम का निष्कासन।' इसकी रचनाओं ने इटली के कलाजगत् में क्रांति ला दी थी। १४२८ में यह रोम गया और वहीं कुछ काल पश्चात् इसकी मृत्यु हो गई।
टाइटेनियम टेट्राआयोडाइड

टाइटेनियम टेट्राआयोडाइड एक अकार्बनिक यौगिक है।
मैग्नीशियम क्लोराइड

मैग्नीशियम क्लोराइड मैग्नीशियम का एक यौगिक है।
खरतरगच्छ

खरतरगच्छ जैन संप्रदाय का एक पंथ है।
इस गच्छ की उपलब्ध पट्टावली के अनुसार महावीर के प्रथम शिष्य गौतम हुए। जिनेश्वर सूरि रचित कथाकोषप्रकरण की प्रस्तावना में इस गच्छ के संबंध में बताया गया है कि जिनेश्वर सूरि के एक प्रशिष्य जिनबल्लभ सूरि नामक आचार्य थे। इनका समय १११२ से ११५४ ई. है। इनका जिनदत्त सूरि नामक एक पट्टधर थे। ये दोनों ही प्रकांड पंडित और चरित्रवान् थे। इन लोगों के प्रभाव से मारवाड़, मेवाड़, बागड़, सिंध, दिल्ली एवं गुजरात प्रदेश के अनेक लोगों ने जैन धर्म की दीक्षा ली। उन लोगों ने इन स्थानों पर अपने पक्ष के अनेक जिन मंदिर और जैन उपाश्रय बनवाए और अपने पक्ष को विधिपक्ष नाम दिया। उनके शिष्यों ने जो जिन मंदिर बनवाए वे विधि चैत्य कहलाए। यही विधि पक्ष कालांतर में खरतरगच्छ कहा जाने लगा और यही नाम आज भी प्रचलित है।
इस गच्छ में अनेक गंभीर एवं प्रभावशाली आचार्य हुए हैं। उन्होंने भाषा, साहित्य, इतिहास, दर्शन, ज्योतिष, वैद्यक आदि विषयों पर संस्कृत, प्राकृत, अपभ्रंश एवं देश भाषा में हजारों ग्रंथ लिखे। उनके ये ग्रंथ केवल जैन धर्म की दृष्टि से ही महत्व के नहीं हैं, वरन समस्त भारतीय संस्कृति के गौरव माने जाते हें।
सत्या (1998 फ़िल्म)

संक्षेप

यह चलचित्र मुंबई के अन्डरवर्ल्ड के दादा और गैंगस्टर के बारे मै बना चलचित्र है। इस चलचित्र मै एक गांव से आया हुवा लडका सत्या के गुण्डागर्दी के विश्व मै प्रवेश, उस विश्व मै सफलता और अन्त्य का चित्रण किया गया है।

रोचक तथ्य

यह चलचित्र मै ज्यादा चर्चित कलाकारौं को प्रयोग नहीं किया गया है (उर्मिला मातोड्कर इतर)। इस चलचित्र का भीखू म्हात्रे चरित्र के मनोज बाजपेयी का अभिनेतृत्व के कारण से वेह एक सफल नायक के रूप मै स्थापित हो गए।
सफ़ा और मरवा

सफ़ा और मरवा (अरबी: الصفا, अल-सफ़ा- المروة, अल-मरवा) सऊदी अरब में मक्का की महान मस्जिद मस्जिद अल-हरम के निकट में स्थित दो छोटी पहाड़ियां हैं।

स्थान

महान मस्जिद में सभी मुसलमानों के लिए प्रार्थना का केंद्र बिंदु काबा है। सफ़ा- जिसमें से चलने वाला अनुष्ठान शुरू होता है- और मारवा क्रमशः काबा से लगभग 100 मीटर (330 फीट) और 350 मीटर (1,150 फीट) स्थित है। सफा और मारवा के बीच की दूरी लगभग 450 मीटर (1,480 फीट) है। जहाँ पर सात चक्कर लगभग 3.15 किमी (1.96 मील) होते हैं। उनके बीच दो बिंदु और पथ अब एक लंबी चित्रशाला के अंदर हैं जो मस्जिद का हिस्सा दिखाते हैं। दो पहाड़ अभी भी मक्का में हैं, जहाँ से हाजिरा और बच्चे इस्माईल ने पानी और खाद्य के बिना तकलीफ़ में जीवन व्यतीत किया था।

इस्लामी परंपरा

इस्लामिक परंपरा में हज़रत इब्राहीम (अब्राहम) को अल्लाह ने अपनी पत्नी हाजिरा और उनके शिशु पुत्र इस्माईल (इश्माएल) को अकेले सफ़ा और मरवा के बीच रेगिस्तान में छोड़ने का आदेश दिया था। जब उनके प्रावधान समाप्त हो गए, तो हाजिरा मदद और पानी की खोज में चली गयीं। अपनी खोज को आसान और तेज़ बनाने के लिए, वह अकेले जमीन पर शिशु को छोड़कर चली गई। आसपास के क्षेत्र को देखने के लिए उन्होंने  सबसे पहले निकटतम पहाड़ी सफ़ा पर चढ़ाई की थी।

सई

सई का प्रदर्शन (अरबी: سعي  सई - कोशिश 'तलाश, खोज' या 'अनुष्ठान चलना') प्रार्थनाओं का जवाब देने में हागार की पानी के लिए पानी की खोज और भगवान की दया का जश्न मनाने में मदद करता है। उद्यानपथ पूरी तरह से एक चित्रशाला से ढका हुआ है और इसे चार-तरफा मार्गों में बांटा गया है, जिसमें से आंतरिक रूप से दो बुजुर्गों और विकलांगों के लिए आरक्षित हैं।
ध्रुवस्वामिनी

ध्रुवस्वामिनी या ध्रुवदेवी, चन्द्रगुप्त द्वितीय की पत्नी थीं। उनके गर्भ से जन्मे चन्द्रगुप्त के पुत्र का नाम कुमारगुप्त था।
गुणवत्ता आश्वासन

गुणवत्ता आश्वासन विनिर्मित उत्पादों में गलतियाँ या दोषों को रोकने का और ग्राहकों को उपाय या सेवाएँ प्रदान करते वक़्त समस्याओं से बचने का एक तरीका हैं। ISO 9000 की परिभाषा के द्वारा यह गुणवत्ता प्रबन्धन का हिस्सा हैं जो यह विश्वास प्रदान करने में केन्द्रित हैं कि गुणवत्ता आवश्यकताएँ पूरी की जाएँगी। गुणवत्ता आश्वासन में यह दोष निरोध, दोष खोज और गुणवत्ता नियंत्रण में अस्वीकृति से, सूक्ष्म रूप से भिन्न हैं, और इसे शिफ्ट लेफ्ट से सन्दर्भित किया गया हैं, चूँकि यह गुणवत्ता पर प्रकिया के पूर्व में भी केन्द्रित हैं।

इतिहास

===उत्पादन की गुणवत्ता को नियंत्रित करने हेतु प्रारम्भिक प्रयास=== customer is satisfy  thet is quality best.
हिन्दी का लोकसाहित्य

हिन्दी के लोकसाहित्य को 'लोकरंग-१' पुस्तक में समेटने का प्रयास किया गया है। यह पुस्तक सहयात्रा प्रकाशऩ प्रा० लि०, सी-५२/जेड-३, दिलशाद गार्डन, नई दिल्ली-११००९५ से प्रकाशित है।
छिपकली

छिपकली स्क्वमाटा जीववैज्ञानिक गण के सरीसृप प्राणियों का एक उपगण है, जिसमें अंटार्कटिका के अलावा लगभग विश्व भर के हर बड़े भू-भाग में मिलने वाली लगभग ६००० ज्ञात जातियाँ शामिल हैं। ध्यान दें कि सर्प भी स्क्वमाटा गण के सदस्य होते हैं और छिपकली व सर्प दोनों एक ही पूर्वज के वंशज हैं लेकिन परिभाषिक रूप से सर्पों को छिपकली नहीं समझा जाता।

शरीर

चित्|अंगूठाकार|भारतीय छिपकली 
छोटे-छोटे शल्कों से ढँका शरीर सिर-गर्दन, धड़ और पूँछ चार भागों में बँटा होता है। धड़ में चार पैर होते हैं, जिनमें नखयुक्त अंगुलियाँ पाई जाती हैं। धड़ एवं पूँछ के जोड़ के अधरतल पर एक क्लोएका छिद्र होता है।
हिन्दी विधि सेवी सम्मान

हिन्दी विधि सेवी सम्मान विधि के क्षेत्र में हिन्दी में उल्लेखनीय कार्य के लिये दिया जाता है। यह सम्मान वरिष्ठ अभिभाषक श्रीप्रकाश गुप्त की स्मृति में दिया जाता है। सन् २००९ के लिये यह पुरस्कार कानपुर के जिला एवं सत्र न्यायधीश श्री सुभाष चन्द्र एवं वरिष्ट वकील श्री राम बालक मिश्र को प्रदान किया गया।
प्लिनी

प्लिनी (Pliny the Elder) एक प्रमुख रोमन भूगोलवेत्ता था।

परिचय

प्लिनी प्राचीन इतिहास में प्लिनी नाम के दो प्रसिद्ध व्यक्ति हुए हैं। बड़े प्लिनी का जन्म कोमो नामक स्थान में २३ ई. में हुआ वेस्पसियन तथा उसके पुत्र टाइटस के समय में इसने रोम में कई राजकीय पदों को सुशोभित किया। ७७ ई. में टाइटस को उसने अपना महान ग्रंथ समर्पित किया। दो वर्ष बाद विसूवियस पहाड़ से निकले लावे से हरक्यूलियन तथा पांपिआइ को बड़ी क्षति पहुँची और इसी में प्लिनी का भी देहांत हो गया। यद्यपि प्लिनी में स्वयं मौलिकता का अभाव था, उसने बहुत से ग्रंथों का अध्ययन किया था। उसके भतीजे और दत्तक पुत्र छोटे प्लिनी का कथन है कि वह हर समय पढ़ा करता था, यहाँ तक कि भोजन करते समय भी कोई व्यक्ति उसे कोई न कोई ग्रंथ पढ़कर सुनाता था। वह प्रत्येक ग्रंथ से सामग्री एकत्रित करता था और फिर कोई पुस्तक लिख्ता था। उसने बहुत से ग्रंथ लिखे। इनमें 'नेचुरल हिस्ट्री' (प्राकृतिक इतिहास) ज्ञान का भंडार है। इसमें भारत का भी कई स्थानों पर उल्लेख है और ऐसा विवरण भी दिया है जो और कहीं नहीं मिलता है। वह ३७ भागों में है और इसके छठे भाग में भारत के भूगोल का उल्लेख है जो मेगस्थनीज की 'इंडिका' पर आधारित है।
प्लिनी ने अपने देशवासियों को चेतावनी दी कि भारत शृंगार की सामग्री देकर रोम से बहुत धन खींचे ले जा रहा है। प्लिनी के वृत्तांत में बहुत कुछ कल्पित गाथाएँ भी मिलती हैं। उसकी अन्य कृतियों में निम्न उल्लेखनीय हैं - 'लाइफ़ ऑव पांपिनियस', 'डूबियस लैंग्वेज' इत्यादि।
ग्रेट बियर झील

भूगोल

झील का क्षेत्रफल 31,153 किमी² (12,028 वर्ग मील) और 2,236 किमी³ (536 घन मील) है। इसकी अधिकतम गहराई 446 मीटर (1,463 फीट) और औसत गहराई 71.7 मीटर (235 फीट) है। तटरेखा 2,719 किमी (1,690 मील) है और झील का जलग्रहण क्षेत्र 114,717 किमी² (44,292 वर्ग मील) है। ग्रेट बेयर झील नवंबर के अंत से जुलाई तक बर्फ से ढकी रहती है।
झील को काफी साफ-सुथरी जगह के लिए जाना जाता है। एक्सप्लोरर जॉन फ्रेंकलिन ने 1828 में लिखा था कि पानी एक सफेद चीर छोडा गया, वह तब तक गायब नहीं हुआ जब तक वह 15 फ़ैदम (27 मीटर) की गहराई से अधिक नीचे नहीं चला गया।
ग्रेट बीयर झील में बहने वाली नदियों में व्हाइटफ़िश नदी, बिग स्प्रूस नदी, हल्दाने नदी, ब्लडी नदी, स्लोन नदी, डेज़ नदी और जॉनी होई नदी शामिल हैं।
यकायक

यकायक का अर्थ है अचानक।
2011 रूसी विरोध

2011 रूसी विरोध रूसी विधायी चुनाव प्रक्रिया, जो कई रूसी और विदेशी पत्रकारों, राजनीतिक कार्यकर्ताओं और जनता के सदस्यों त्रुटिपूर्ण माना जाता के लिए एक प्रतिक्रिया के रूप में शुरू किया। 10 दिसम्बर 2011, छोटे पैमाने पर प्रदर्शनों की एक सप्ताह के बाद, रूस मास्को में सोवियत संघ के पतन के बाद से सबसे बड़ा विरोध प्रदर्शन को देखा. विरोध का ध्यान सत्तारूढ़ पार्टी, यूनाइटेड रूस और व्लादिमीर पुतिन, वर्तमान प्रधानमंत्री और पिछले दो शब्द राष्ट्रपति, जो अपने इरादे की घोषणा 2012 में राष्ट्रपति पद के लिए फिर से चलाने गया है।
कृष्णाजी प्रभाकर खाडिलकर

कृष्णजी प्रभाकर खाडिलकर (1872 - 1948 ई.) मराठी साहित्यकार, नाट्याचार्य, पत्रकार तथा लोकमान्य बालगंगाधर तिलक के सहयोगी थे। वे काका साहब खाडिलकर के नाम से विशेष प्रसिद्ध थे। एक महान् देशभक्त के रूप में आज भी उनका पर्याप्त सम्मान है। मराठी नाटय-सृष्टि में उन्होंने बहुमूल्य कार्य किया। मराठी नाट्य प्रेमियों ने अत्यंत स्नेह भाव से उन्हें ‘नाट्याचार्य’ की पदवी से विभूषित किया। महाराष्ट्र में आधुनिक पत्रकारिता की नींव उन्हीं ने डाली थी। वे श्रेष्ठ चिंतक तथा वैदिक साहित्य के अभ्यासक थे। वे सादगी, सदाचार और ईमानदारी, देशभक्ति, स्वाभिमान व नेकी आदि गुणों की प्रत्यक्ष मूर्ति ही थे।

परिचय

इनका जन्म सांगली में हुआ था। विद्यार्थी अवस्था में ही इनकी नाट्यप्रतिभा चमक उठी। ये बहुमुखी प्रतिभाशाली विद्यार्थी थे जो परीक्षा में, खेल में और वक्तृत्व की स्पर्धा में सदा चमकते थे। हाई स्कूल तथा कालेज में पढ़ते हुए इन्होंने संस्कृत तथा अंग्रेजी नाटकों का गहन अध्ययन किया।
वकील होने पर स्वदेशसेवा करने की उदात्त भावना से ये लोकमान्य तिलक के सहकारी बने। इनके स्वभाव में लालित्य और गांभीर्य का अलौकिक मेल था। लोकजागरण के उदात्त उद्देश्य से ये नाट्यसर्जना करने लगे। इन्होंने शेक्सपियर की नाट्यशैली को अपनाकर लगभग 15 कलापूर्ण एवं प्रभावशाली नाटकों की सफल रचना की। इन्होंने कलापूर्ण गद्यनाटक के समान ही संगीतनाटक भी लिखे और गद्यनाटकों को संगीतनाटक जैसा कलापूर्ण बनाया।
1893 में इनका 'सवाई माधवराव की मृत्यु' नामक गद्य एवं दुखांत नाटक अभिनीत हुआ जिसने दर्शकों को विशेष आकर्षित किया। इसके उपरांत 'कीचकवध और 'भाऊ बंदकी' जैसे गद्यनाटकों ने इनकी लोकप्रियता को चार चाँद लगाए। इनका कीचकवध नाटक सामयिक राजनीतिक परिस्थितियों पर लिखा व्यंग्य करने में इतना सफल रहा कि अंग्रेज सरकार को उसे जब्त करना पड़ा। पौराणिक नाट्यवस्तु द्वारा सामयिक राजनीति की मार्मिक आलोचना करने में ये बड़े सफल थे। इसी प्रकार भाऊ बंदकी नामक ऐतिहासिक नाटक लिखने में भी ये खूब सफल रहे। 1912 से इन्होंने संगीतनाटक लिखने प्रारंभ किए और 1936 तक इस प्रकार के सात नाटक लिखे। जिनमें 'संगीत मानापमान', 'संगीत स्वयंवर', 'संगीत द्रौपदी' उत्कृष्ट नाटक है।
नाट्यवस्तु के विन्यास, चरित्रचित्रण, प्रभावकारी कथोकथन, रसों के निर्वाह, सभी दृष्टियों से खाडिलकर के नाटक कलापूर्ण हैं। इनकी नाट्यसृष्टि शृंगार, वीर, करुणादि रसों से ओतप्रोत है। इनकी नाट्य रचना से नाट्यसाहित्य और रंगमंच का यथेष्ट उत्कर्ष हुआ। इनकी रचना को स्रोत आदर्शवाद था जो इनके जीवन में प्राय: उमड़ पड़ता था इन्होंने स्पष्ट कहा है कि राष्ट्रोन्नति में सहायक हो, ऐसा लोकजागरण करना या लोकशिक्षा देना मेरी नाट्यकला का प्रधान उद्देश्य है। नाटक कार को चाहिए कि वह आदर्श चरित्रचित्रण दर्शकों के सामने प्रस्तुत करे ताकि वे उनसे प्रभावित होकर कर्मयोग का आचरण करें।
खाडिलकर प्रखर राष्ट्रभक्त और तेजस्वी संपादक भी थे जिन्होंने बंबई में नवाकाल नामक दैनिक पत्र को लगभग 16 साल तक सफलता से संपादित किया। ये मराठी के 'शेक्सपियर' कहलाते हैं। आयु के अंतिम दिनों में इन्होंने अध्यात्म पर भी गंभीर ग्रंथ लिखे।
शु हान राज्य (प्राचीन चीन)

शु हान राज्य (चीनी भाषा: 蜀漢; अंग्रेज़ी: Shu Han) प्राचीन चीन के तीन राजशाहियों के काल में चीन पर नियंत्रण पाने के लिए जूझने वाला एक राज्य था। यह २२१ ईसवी से २६३ ईसवी तक चला। शु हान आधुनिक सिचुआन राज्य के क्षेत्र में स्थित था जिसे तब 'शु' के नाम से जाना जाता था। कुछ विद्वान यह दलील देते हैं कि शु हान का राजवंश वास्तव में हान राजवंश का अंतिम भाग था क्योंकि शु हान को स्थापित करने वाला सम्राट लिऊ बेई (劉備, Liu Bei) हान राजवंश का रिश्तेदार था और उन दोनों का पारिवारिक नाम 'हान' ही था। ध्यान दीजिये कि इसी इलाक़े में झोऊ राजवंश काल में १०४६ ईसापूर्व से ३१६ ईसापूर्व तक एक 'शु' नामक राज्य था लेकिन उसका शु हान से कोई लेना-देना नहीं है।
जब हान राजवंश का अंतिम काल आ रहा था तो हान राजवंश का एक दूर का सम्बन्धी, लिऊ बेई, एक जागीरदार और फ़ौजी सरदार था। उसने जिंग प्रान्त (आधुनिक हुबेई और हुनान राज्यों के कुछ भाग) पर क़ब्ज़ा कर लिया और फिर आधुनिक सिचुआन में फैल कर वहाँ के मैदानी इलाक़ों पर भी नियंत्रण कर लिया। उसकी साओ वेई राज्य के राजा साओ साओ से झड़पें हुई और उसने पूर्वी वू राज्य के राजा सुन चुआन से मित्रता और संधि कर ली। यह संधि तब टूटी जब सुन चुआन ने २१९ ईसवी में अचानक जिंग प्रान्त पर हमला बोलकर उसपर क़ब्ज़ा कर लिया। २२० में साओ साओ के बेटे साओ पी ने हान सम्राट को सिंहासन छोड़ने पर मजबूर कर दिया और स्वयं को एक नए साओ वेई राजवंश का सम्राट घोषित कर दिया। इसके उत्तर में लिऊ बेई ने स्वयं को सम्राट घोषित कर लिया। उसने कहा कि उसका शु हान राजवंश नया नहीं है बल्कि पुराने हान राजवंश को जारी रख रहा है। उसने पूर्वी वू से जिंग प्रान्त वापस लेने की कोशिश करी लेकिन युद्ध के मैदान में ग़लतियों की वजह से असफल रहा। साओ वेई से ख़तरा बना हुआ था इसलिए समय के साथ-साथ वू और शु हान में फिर मित्रता हो गई। सन् २६३ में वेई ने आख़िरकर शु हान पर धावा बोलकर उसे जीत ही लिया और शु हान राज्य का अंत हो गया।
खनिज

खनिज ऐसे भौतिक पदार्थ हैं जो खान से खोद कर निकाले जाते हैं। कुछ उपयोगी खनिज पदार्थों के नाम हैं - लोहा, अभ्रक, कोयला, बॉक्साइट (जिससे अलुमिनियम बनता है), नमक (पाकिस्तान व भारत के अनेक क्षेत्रों में खान से नमक निकाला जाता है!), जस्ता, चूना पत्थर इत्यादि।

नामकरण

मूलतः खनिज शब्द का अर्थ है- खनि + ज। अर्थात् खान से उत्पन्न (संस्कृत: खनि= खान)। इसका अंग्रेज़ी शब्द मिनरल (mineral) भी माइन(mine) से संबंध रखता है।

खनिज परिभाषा

खनिज होने के लिए उस पदार्थ को कठोर व क्रिस्टलीय होना आवश्यक है। कुछ परिभाषाओं के अनुसार खनिज वह पदार्थ है जो क्रिस्टलीय हो और भौगोलिक परिस्थितियों के परिणामस्वरूप बना हो। 
खनिज़ से प्राप्त खनिज शुद्ध प्राप्त नहीं होता है सबसे पहले इनकी धुलाई की जाती है धुलाई से प्राप्त जल में मिट्टी के कण एवं अन्य घुलनशील और अघूलनशील यौगिक मिले रहते है यही जल अंत में जलधा में मिल जाता है इस प्रकार प्राकृतिक जलधारा दूषित हो जाती हैं इसका ज्वलंत उदाहरण कोयलों की खानों से मिला अम्ल निस्त्रव है कोयले की खानों में कोयले के साथ कुछ मात्रा में पायराइट (FeS2) की मिली रहेती है यही पायराइट जल से सयुक्त होकर होकर फेरिक सल्फेट और अल्फियुरिका अम्ल बनता है खनिज की निकाश नालियों के निस्त्राव के साथ सल्फ्यूरिक अम्ल और फेराइट भहाकर निकलता है

खनिज और चट्टान में अन्तर

खनिजज और चट्टानों में बहुत अन्तर है। चट्टानें खनिजों से बनी होती हैं, खनिज प्राकृतिक रूप से पाये जाते हैं।

खनिजों का बनना

देखें, खनिजों का बनना
नगला जगन्नाथ

नगला जगन्नाथ , उत्तर प्रदेश एक  गांव हैं
मरांची गाँव, मोकामा (पटना)

आदर्श स्थल

यहाँ दुखहरण बाबा का मंदिर, धनेश्वर बाबा का मंदिर, महारानी स्थान, और गंगा का तट बहुत ही अच्छे जगह है।

शिक्षा

यहाँ राजधानी क्षेत्र से सटे होने के बावजूद भी उच्च शिक्षा का आभाव है। कहने को तो गांव में बहुत सारे प्राथमिक स्कूल मिडिल स्कूल है लेकिन पढाई का स्तर निम्न है। लोग अपने बच्चों को गांव या मोकामा या बेगूसराय के महंगे प्राइवेट स्कूलों में भेजते हैं।गांव में एक इंटर हाई स्कूल भी है लेकिन वहाँ भी पढाई की स्थिति वही है लोग कोचिंग और ट्यूशन पर आश्रित है। लोग मोकामा या बाढ़ के कॉलेजो से स्नातक की डिग्री लेकर वेरोजगार बैठे है या खेती या छोटे मोटे व्यवसाय में लगे है।निम्न तबके के लोग बाहर जाकर काम करते है। बहुत कम लोगो को सरकारी नौकरियां मिलती है और मिलती भी है तो ज्यादातर अर्धसैनिक बलों में। आजतक गांव से किसी ने भी upsc या bpsc की परीक्षा पास नही की है।
फोग

उपयोग

यह मरुष्थल में पाई जाने वाली उपयोगी झाड़ी है। इसकी जड़ों का उपयोग लुहारों द्वारा हथियार बनाने के लिए कोयला निर्माण हेतु किया जाता है। इसके फूल को फोगला कहा जाता है जिसका उपयोग रायता बनाने में किया जाता है।
खेती के तरीकों में बदलाव से मरूस्थल की पहचान फोग लुप्त होने के कगार पर पहुंच गया है। पहले जिन स्थानों पर फोग बहुतायात से उगता था, उन स्थानों पर अब फोग नजर ही नहीं आत है। मरूप्रदेश वासियों के लिए संजीवनी के रूप में काम आने वाले फोग का हर जगह महत्व था लेकिन खेती में मशीनों के अन्धाधुन्ध उपयोग ने फोग को विलुप्ति के कगार पर पहुंचा दिया है। पहले जब गांव में थोडी दूरी पर ही फोग की झाडियों की हरियाली नजर आ जाती थी। चैत्र में इन पर नई पत्तियां आने से मनोरम दृश्य होता था। लोग इसे खाद्यान्न के रूप में तो काम लेते हैं इसकी पत्तियां पशुओं के चारे एवं तना जलाऊ लकडी के रूप में भी काम में लेते। लेकिन अब यह सब बीते जमाने की बात हो गया है।

संरक्षण

इसे अंग्रेजी में केलीगोनम पॉली गोनोइडीस (Calligonum polygonoides) कहते हैं जो इंटरनेशनल यूनियन फोर कंजरवेशन ऑफ नेचर एण्ड नेचूरल रिर्सोसेज (IUCN) की रेड डाटा बुक में शामिल करने की सिफारिश सूची में है। आईयूसीएन की रेड डाटा बुक के लिए फोग को संकटग्रस्त प्रजाति श्रेणी में रखा गया है।
२ ईसा पूर्व

२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तुर्की के भौगोलिक क्षेत्र

तुर्की को ७ क्षेत्रों में बांटा जाता है। इनकी परिभाषा १९४१ में तुर्की के प्रथम भूगोल सम्मलेन में की गई थी। इन क्षेत्रों का कोई प्रशासनिक महत्व नहीं है लेकिन भौगोलिक, आर्थिक और सामाजिक प्रयोगों में इन्हें इस्तेमाल किया जाता है।
होमना उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

होमना उपजिला बांग्लादेश के दक्षिण-पूर्वी भाग में, चट्टग्राम विभाग के कुमिल्ला जिले में स्थित है। यहाँ से स्थित निकटतम् बड़ा नगर कुमिल्ला यानी कोमिला है।
झेलम ज़िला

झेलम (उर्दू: جہلم‎, अंग्रेज़ी: Jhelum) पाकिस्तान के [पंजाब प्रांत का एक ज़िला है। यह झेलम नदी से लेकर सिन्धु नदी के बहुत पास तक विस्तृत है। यहाँ के बहुत से लोग किसी ज़माने में ब्रिटिश राज की फ़ौज में और आजकल पाकिस्तानी फ़ौज में काम करते हैं। झेलम ज़िले में नमक कोह (नमक पर्वत) फैले हुए हैं जिनमें से खेवड़ा नमक खान जैसी खानों से नमक निकाला जाता है और जो सदियों से उत्तरी भारतीय उपमहाद्वीप में नमक का एक मुख्य स्रोत रहा है। यह पाकिस्तानी पंजाब प्रान्त के उत्तर में स्थित है। इसकी सीमाएँ दक्षिण में सरगोधा ज़िले से, दक्षिण-पूर्व में झेलम नदी और गुजरात ज़िले से, पश्चिम में चकवाल ज़िले से और उत्तर में रावलपिंडी ज़िले से लगतीं हैं। इस ज़िले का प्रशासनिक केंद्र झेलम शहर है।

विवरण

झेलम ज़िले में सन् २००६ में ११,०३,००० लोगों की आबादी थी। इसका क्षेत्रफल क़रीब ३,५८७ वर्ग किमी है। कहा जाता है कि महाभारत-काल में पांडवों ने यहाँ नमक कोह के पहाड़ों में शरण ली थी। सिकंदर और पोरस की लड़ाई भी शायद इसी ज़िले में हुई थी। जाट लोग और जंजूआ राजपूत यहाँ के मूल निवासी हैं। प्रसिद्ध हिन्दी फिल्म अभिनेता सुनील दत्त झेलम ज़िले के ख़ुर्द गाँव में पैदा हुए थे।
मानवता धर्म

मानवता धर्म ऑगस्ते कॉमते द्वारा स्थापित धर्मनिर्पेक्ष धर्म है। इस धर्म के अनुयायिओं ने फ्रांस और ब्राज़ील में 'मानवता' के प्रार्थना कक्ष या मंदिर बनाए हैं।

ब्राज़ील में मानवता धर्म

'कॉमतियन सकारवाद' सापेक्ष रूप से ब्राज़ील में लोकप्रिय था। 1881 में मिगुएल लेमोस और रैमुंडो तीक्सीरा ने 'ब्राज़ील का सकारवादी चर्च' संगठित किया। 1897 में 'मानवता मंदिर' बनाया गया। मंदिर में प्रार्थना आदि का कार्य चार घंटे तक चलता जिसके कारण और विशेष कठोर नैतिक अनुशासन के कारण रिपब्लिकन काल में इसके कार्य में कुछ कमी आई. तथापि यह सेनानी वर्ग में लोकप्रिय हआ जब बेंजामिन कांस्टेंट (ब्राज़ील) इस समूह में आए. बाद में वे इससे अलग भी हो गए क्योंकि वे मेंडिस और लेमोस को बहुत अधिक कट्टरवादी मानते थे। कैंडिडो रॉन्डॉन का इसमें आना इसे दृढ़ता देने वाला था क्योंकि वे परंपरावादी सकारवादी बने रहे जबकि बहुत बाद में चर्च का महत्व क्षीण हो गया था।

अन्य उदाहरण

ऑगस्ते कॉमते से प्रेरित हो कर जॉन स्टुअर्ट मिल ने भी मानवता धर्म शुरू किया। सकारवादियों द्वारा मानवता धर्म शुरू किए जाने के और भी उदाहरण हैं। कई लेखक हैं जिन्होंने अपने द्वारा समर्थित धर्म, चाहे जो भी धर्म हो, का गुणगान किया है। भारत में बाबा फकीर चंद ने मानवता मंदिर, होशियारपुर, भारत की स्थापना अपने मानव-धर्म के विस्तार के लिए एक वैज्ञानिक दृष्टिकोण से की जिसकी व्याख्या डेविड सी. लेन ने अपनी पुस्तक 'द अननोइंग सेज' में की है।